«Әл-Фараби атындағы ҚазҰУ» КЕАҚ

Басқарма Төрағасы-ректоры

Ж.Қ. Туймебаев

«\_\_\_»\_\_\_\_\_\_ 2024 ж.

**«2024-2025 оқу жылы Жоғары оқу орнына дейінгі білім беру факультетінің дайындық бөліміне түсу үшін талапкерлерді қабылдауды ұйымдастыру және өткізу» Ережесі**

**1. ЖАЛПЫ ЕРЕЖЕ**

* 1. Бағдарлама Қазақстан Республикасы Білім және ғылым министрінің 2011 жылғы 30 желтоқсандағы № 554 бұйрығымен бекітілген «Қазақстан Республикасы жоғары және (немесе) жоғары оқу орнынан кейінгі білім беру ұйымдарының дайындық бөлімдерінің қызметін ұйымдастыру қағидаларына» сәйкес жасалды.
	2. ЖЖОКБҰ-ның дайындық бөлімдерінің қызметін ұйымдастыру тәртібі ЖЖОКБҰ-ның дайындық бөлімдерінің тыңдаушыларын қабылдауды және оқытуды қамтиды.
	3. ЖЖОКБҰ-ның дайындық бөлімдеріне ақылы негізде оқуға қабылдауды ЖЖОКБҰ-лар дербес жүзеге асырады.
	4. Оқуға түсушіге, егер олар "Білім туралы" Қазақстан Республикасы Заңының 8-бабының 2-тармағына сәйкес алғаш рет оқуды жүзеге асырса, мемлекеттік білім беру тапсырысында тегін оқу мүмкіндігі беріледі.
	5. ЖЖОКБҰ дайындық бөлімінде мемлекеттік білім беру бойынша оқу үшін Қазақстан Республикасының азаматтарын, шетелдіктерді, Қазақстан Республикасының азаматтары болып табылмайтын ұлты қазақ адамдарды және Қазақстан Республикасында тұрақты тұратын азаматтығы жоқ адамдарды қабылдау ЖЖОКБҰ конкурстық іріктеу нәтижелері бойынша жүзеге асырылады.
	6. Конкурсқа қатысу үшін құжаттарды қабылдау ЖЖОКБҰ-ның ақпараттық жүйесі арқылы электрондық нысанда немесе ЖЖОКБҰ-ның қабылдау комиссиясы арқылы қағаз түрінде жүзеге асырылады.
	7. ЖЖОКБҰ-ның дайындық бөлімдеріне түсу үшін Қазақстан Республикасының азаматтары ЖЖОКБҰ арқылы мынадай құжаттарды ұсынады:

 1) электрондық немесе қағаз түрінде қабылдау туралы еркін нысандағы өтініш;

 2) жеке басын куәландыратын құжаттың электрондық көшірмесі немесе қағаз нұсқасы;

 3) жалпы орта (жалпы орта), кәсіптік бастауыш (техникалық және кәсіптік), кәсіптік орта (орта білімнен кейінгі) білім туралы құжаттың және оған қосымшаның электрондық көшірмесі немесе қағаз нұсқасы;

 4) "Денсаулық сақтау саласындағы есепке алу құжаттамасының нысандарын бекіту туралы" Қазақстан Республикасы Денсаулық сақтау министрінің міндетін атқарушының 2020 жылғы 30 қазандағы № ҚР ДСМ-175/2020 бұйрығымен (Нормативтік құқықтық актілерді мемлекеттік тіркеу тізілімінде № 21579 болып тіркелген) бекітілген 075/у нысаны бойынша медициналық анықтама.

1.8 ЖЖОКБҰ-ның дайындық бөлімдеріне түсу үшін шетелдіктер, Қазақстан Республикасының азаматы болып табылмайтын ұлты қазақ адамдар және Қазақстан Республикасында тұрақты тұратын азаматтығы жоқ адамдар ЖЖОКБҰ арқылы мынадай құжаттарды ұсынады:

 1) электрондық немесе қағаз түрінде қабылдау туралы еркін нысандағы өтініш;

 2) жеке басын куәландыратын құжаттың электрондық көшірмесі немесе қағаз нұсқасы;

 3) білім туралы құжаттың және оған қосымшаның электрондық көшірмесі немесе қағаз нұсқасы және мөрдің аудармасын қоса алғанда, нотариат куәландырған сканерленген аудармасы (егер құжат толығымен шет тілінде болған жағдайда);

 4) үміткердің тұрғылықты жерінің ресми денсаулық сақтау органы берген шетелде білім алуға арналған денсаулық жағдайы туралы медициналық анықтама.

1.9 Тұлғалар оқуға қабылдағаннан кейін Қазақстан Республикасы Ғылым және жоғары білім министрінің 2023 жылғы 12 маусымдағы № 268 бұйрығымен (Нормативтік құқықтық актілерді мемлекеттік тіркеу тізілімінде № 32800 болып тіркелген) бекітілген Білім туралы құжаттарды тану қағидаларына сәйкес шетелдік білім беру ұйымдары берген білім туралы құжаттар тану рәсімінен өтеді.

1.10 Мемлекеттік білім беру тапсырысы негізінде оқу үшін конкурсқа қатысу үшін өтініштерді қабылдау ЖЖОКБҰ арқылы күнтізбелік жылғы 5 тамыз бен 5 қыркүйек аралығында жүргізіледі.

1. 11. Ұсынылған құжаттарды ЖЖОКБҰ осы Қағидалардың 7 және 8-тармақтарына сәйкестігіне құжаттар тіркелген күннен бастап 3 (үш) жұмыс күні ішінде тексереді.

 ЖЖОКБҰ ұсынылған құжаттар талапқа сәйкес болса, құжаттар тіркелген күннен бастап 3 (үш) жұмыс күні ішінде құжаттар тапсыруды тіркеу кезінде көрсетілген электрондық поштаға хабарлама жолдайды. Бекітілген талаптарға сәйкес келмесе, түсушіге құжаттарды тіркеуден бас тарту туралы хабарлама жіберіледі. Оқуға түсу үшін құжаттарды тіркеуден бас тарту туралы хабарлама алынғаннан бастап 3 (үш) жұмыс күні ішінде конкурсқа қатысу үшін қайта тіркеу жүргізіледі.

1. 12 Конкурстық іріктеуді өткізу үшін ЖОО оқытушылары қатарынан қабылдау комиссиясы құрылады және Комиссия мүшелерінің құрамынан комиссия төрағасы сайланады. Комиссия мүшелерінің саны оның төрағасын қоса алғанда тақ болып табылады. Конкурстық іріктеуді қабылдау комиссиясы күнтізбелік жылдың 10-15 қыркүйегі аралығында өткізеді.

 1.13 Конкурстық іріктеуді жүргізу тәртібін ЖЖОКБҰ әзірлейді және бекітеді. Конкурстық іріктеуді өткізу кестесін, өткізу күнін, уақыты мен орнын қабылдау комиссиясының төрағасы бекітеді және оқуға түсушілердің назарына құжаттарды қабылдау басталғанға дейін жеткізіледі. Тыңдаушылар өздері таңдаған ЖЖОКБҰ-да конкурстық іріктеуден өтеді.

 1.14 ЖЖОКБҰ өткізетін конкурстық іріктеуден өту кезінде тыңдаушы оның жеке басын куәландыратын құжатты және құжаттың тіркелгені туралы хабарламаны ұсынады.

 1.15 Конкурстық іріктеуді өткізу қорытындылары еркін нысанда Комиссия хаттамасымен ресімделеді және оған комиссия төрағасы мен барлық қатысып отырған Комиссия мүшелері қол қояды.

 Қабылдау комиссиясының хаттамасы негізінде мемлекеттік білім беру тапсырысы бойынша ЖЖОКБҰ-ның дайындық бөлімдеріне тыңдаушыларды қабылдау туралы шешім шығарылады және күнтізбелік жылдың 25 қыркүйегіне дейінгі мерзімде конкурстық іріктеуден өткен Қазақстан Республикасы азаматтарының, шетелдіктердің, Қазақстан Республикасының азаматтары болып табылмайтын ұлты қазақ адамдардың және Қазақстан Республикасында тұрақты тұратын азаматтығы жоқ адамдардың назарына жеткізіледі.

ЖЖОКБҰ меншік нысанына қарамастан конкурстық іріктеу аяқталған күні оның нәтижелерін Қазақстан Республикасы Білім және ғылым министрлігіне береді.

1.16 Дайындық бөлімдерінің тыңдаушылары қатарына қабылдауды ЖЖОКБҰ-ның қабылдау комиссиялары күнтізбелік жылдың 25-28 қыркүйегі аралығында өткізеді.

 1.17 ЖЖОКБҰ-лар тыңдаушыларды оқуға қабылдаған күннен бастап он жұмыс күні ішінде дайындық бөлімдеріне қабылдау туралы бұйрықтардың көшірмелерін Министрлікке ұсынады.

1.18 Дайындық бөлімдерінде оқыту күндізгі оқыту нысаны және қашықтықтан оқыту бойынша жүзеге асырылады. Сабақтар күнтізбелік жылдың 1 қазанынан басталады (мемлекеттік білім беру тапсырысы бойынша). Оқу мерзімі – 9 ай.

1.19 20. Оқуды аяқтағаннан кейін тыңдаушыларға оқуды аяқтағаны туралы анықтама (еркін нысандағы) беріледі.

 1.21 Дайындық бөлімдерінің тыңдаушыларын ЖЖОКБҰ-дан оқудан шығаруға:

 1) тыңдаушының өз еркімен оқудан шығу туралы өтініші;

 2) ЖЖОКБҰ-ның ішкі тәртібін бұзуы негіз болып табылады.

 Тыңдаушыны ЖЖОКБҰ-дан шығару ЖЖОКБҰ басшысының бұйрығымен ресімделеді, оның көшірмесі оқудан шыққан күннен бастап үш жұмыс күні ішінде Министрлікке жіберіледі.

* 1. **Ақылы бөлімге қабылдау**
	2. Қазақстан Республикасы Білім және ғылым министрінің 2011 жылғы 30 желтоқсандағы № 554 бұйрығымен бекітілген «Қазақстан Республикасы жоғары және (немесе) жоғары оқу орнынан кейінгі білім беру ұйымдарының дайындық бөлімдерінің қызметін ұйымдастыру қағидалары» 2 тарау, 3.тармағына сәйкес дайындық бөлімдеріне ақылы негізде оқуға қабылдауды ЖЖОКБҰ-лар дербес жүзеге асырады.

1.1.2. Ақылы бөлімге өтініштерді қабылдау ағымдағы жылы екі рет жүргізіледі:

1-рет: ҚазҰУ қабылдау комиссиясы арқылы күнтізбелік жылғы 1 маусым мен 31 шілде аралығында қағаз түрінде жүргізіледі.

1.1.3. Ақылы негізде дайындық бөлімдерінде оқыту күндізгі оқыту нысаны бойынша жүзеге асырылады. Әл-Фараби атындағы ҚазҰУ дайындық бөлімінде ақылы бөлімге сабақтар күнтізбелік жылдың 1 қыркүйектен басталады. Оқу мерзімі – 9 ай. Оқу ақысы ағымдағы оқу жылында «әл-Фараби атындағы ҚазҰУ» Директорлар Кеңесінің шешімімен бектіледі.

1.1.4. Ақылы бөлімге конкурстық іріктеуді өткізу арқылы және конкурстан өткен үміткердің 100 % оқу ақысын төлегеннен соң жүзеге асырылады. Ақылы негізде дайындық бөлімдеріне конкурстық іріктеу тамыз айының 15-20 аралығында өткізіледі және іріктеу қорытындылары еркін нысанда Комиссия хаттамасымен ресімделеді және оған комиссия төрағасы мен барлық қатысып отырған Комиссия мүшелері қол қояды.

1.1.5. Ақылы бөлімге қабылдау комиссиясының хаттамасы негізінде ақылы бөлім бойынша дайындық бөлімдеріне тыңдаушыларды қабылдау туралы шешім шығарылады және күнтізбелік жылдың 25 тамызға дейінгі мерзімде конкурстық іріктеуден өткен Қазақстан Республикасы азаматтарының, шетелдіктердің, Қазақстан Республикасының азаматтары болып табылмайтын ұлты қазақ адамдардың және Қазақстан Республикасында тұрақты тұратын азаматтығы жоқ адамдардың назарына жеткізіледі.

1.1.6. Ақылы бөлімге өтініштерді қабылдау 2-рет жүргізіледі: оған мемлекеттік білім беру тапсырысы негізінде оқу үшін конкурсқа қатысып, іріктеуден өте алмаған талапкерлер үшін ақылы бөлімге қабылдау ағымдағы жылдың қыркүйек айының 25 мен 28 аралығында құжат қабылданып, ақылы бөлімде оқу қазан айының 1- нен басталады, оқу мерзімі 9 ай.

1.1.7. Оқуды аяқтағаннан кейін ақылы бөлім тыңдаушыларына оқуды аяқтағаны туралы анықтама (еркін нысандағы) беріледі.

 1.1.8. Ақылы бөлімдерінің тыңдаушыларын ЖЖОКБҰ-дан оқудан шығаруға:

 1) тыңдаушының өз еркімен оқудан шығу туралы өтініші;

 2) ЖЖОКБҰ-ның ішкі тәртібін бұзуы негіз болып табылады.

Ақылы бөлім тыңдаушысын ЖЖОКБҰ-дан шығару ЖЖОКБҰ басшысының бұйрығымен ресімделеді.

1. **Конкурстық іріктеу өткiзу тәртiбi.**

 2.1 Мемлекеттік білім беру тапсырысы негізінде оқу үшін конкурстық іріктеу өту кестесін (іріктеу өткізу нысанын, күнін, уақытын және өткізілетін орны мен платформасын) қабылдау комиссиясының төрағасы бекітеді және университеттің ресми сайтында [www. https://farabi.university/](http://www.kaznu.kz) жарияланады.

2.2 Талапкерлер іріктеу конкурсына жеке басын куәландыратын құжаттарын көрсеткен жағдайда кіргізіледі.

2.3 Талапкерлерге іріктеу сынағы басталғанға дейiн іріктеу сынағы материалдары берiледi және титулдық парақтарды рәсiмдеу тәртiбi түсiндiрiледi, сондай-ақ іріктеу конкурсының басталу және аяқталу уақыты, жауап беру регламентi, нәтижелердi жариялау уақыты мен орны керсетiледi.

2.4 Мемлекеттік білім беру тапсырысы негізінде оқу үшін іріктеу сынағын қайта тапсыруға рұқсат етілмейді.

 2.5 Іріктеу конкурсын өткізу қорытындылары - бағалау парағымен, рұқсат беру парағымен, комиссияның еркін нысандағы хаттамасымен рәсімделеді.

 2.6 Ерекше қажеттіліктері бар адамдардың (2-3 топтағы мүгедектер) электрондық цифрлық құралдар (компьютер, ноутбук) мен прокторинг жүйесін іріктеу конкурсында пайдалануға құқығы бар. Сонымен қатар қажет болған жағдайда қабылдау комиссия өкілінің көмегіне сүйене алады.

ЖОО-ға дейінгі білім беру факультетінің дайындық бөліміне түсу үшін талапкерлер жалпы дайындық деңгейін анықтайтын әңгімелесуден өтеді. ЖОО-ға түсетін талапкерлерді ҰБТ-ға дайындау – теориялық дағдылармен қатар, практикалық құзыреттерді де терең меңгеруді талап ететін көпқырлы күрделі процесс. Жалпылай алғанда ЖОО-ға дейінгі білім беру факультетіне түсу үшін талапкер өзі таңдаған мандығы бойынша бейінді пәндерден орта мектеп деңгейінде алған білімдерін көрсете біліуі тиіс.

ЖОО-ға дейінгі білім беру факультетіне түсу үшін маңызды фактор талапкердің өзі таңдаған болашақ мамандығына түсу үшін ҰБТ ережесінде нақтылынған үш пән бойынша өзінің арнайы бастапқы білімінің жеткілікті шегін алуы міндетті. Талапкер конкурстық іріктеуге қатысу үшін әл-Фараби атындағы Қазақ ұлттық университетінің ЖОО-ға дейінгі білім беру факультетінің қабылдау комиссиясына онлайн немесе оффлайн түрінде құжат тапсырады. Жалпы дайындық деңгей және бейінді пәндер бойынша іріктеу конкурсында жинаған ұпай қосылып есептеледі: жалпы дайындық деңгей + бейіндік пәндер ұпайы = қорытынды ұпай. Талапкерлерге жауап беру үшін 10-15 минут беріледі.

2.7 Іріктеу конкурсы ZOOM платформасында онлайн форматта қабылданады.

 2.8 Іріктеу сынағы өткiзiлетiн күндер – 2024 жылдың 10-15 ші қыркүйегі аралығы. Іріктеу сынағын факультет оқытушылары қабылдайды. Комиссия құрамы төрағадан, комиссия мүшелері мен хатшыдан тұрады. Комиссия хатшысы хаттаманы жүргізеді. Хатшы конкурстық іріктеу комиссиясының жұмысына араласа алмайды.

Жалпы дайындық деңгей мен мамандыққа бейімділігін анықтау үшін сұхбаттасу (ауызша) өткізіледі.

Сұхбаттасу кезiнде талапкер іріктеу комиссиясының жалпы танымдық сұрақтарына жауап беру арқылы өзiнiң жан-жақты ой-өрiсiн байқатуы тиiс. Сұхбаттасу әрбір талапкермен жеке, еркін диалогтық түрде жүргізіледі. Сұрақтар мен жауап бағалары хаттамаға енгізіледі.

Бұл кезеңдегі негізгі міндет – талапкердің дүниетанымдық, ізденімпаздық қабілеттерімен терең танысу, оның кәсіби бағдарын, жалпы танымының деңгейін байқау.

Сұхбаттасу міндетіне мыналарды анықтау кіреді:

1. Мамандық таңдаудағы саналылық;
2. Таңдаған мамандығы туралы түсінік;
3. Болашақ мамандығының қоғамдағы орны мен маңызын түсінуі шарт;
4. Талапкердің жалпы мәдени деңгейі, ой-өріс кеңдігі;
5. Болашақ мамандығы үшін қажетті қасиеттер.

Сұхбаттасу барысында талапкерге мынадай сұрақтар қойылуы мүмкін:

* Өмірбаяндық сұрақтар (егер олар қажет болған жағдайда);
* Талапкердің таңдаған мамандығына бейінділік деңгейін, мұндай таңдаудың саналы түрде жасалғандығын анықтайтын сұрақтар;
* Өзіндік ойлау қабілетін айқындайтын сұрақтар;
* Талапкердің таңдаған мамандығының қоғамдағы орны мен маңызына қатысты ой-тұжырымдарын жеткізе білу қабілетін айқындайтын сұрақтар.

Комиссия сұхбаттасудың қорытынды бағасы бойынша алқалық шешім қабылдайды, қажет болған жағдайда айрықша ескертулер жасайды.

Сұхбаттасу бойынша ең жоғары балл саны – 100.

Сұхбаттасу бойынша 50 баллдан кем алған немесе сұхбаттасуға келмеген талапкерлер іріктеу конкурсынан өтпеді деп есептеледі.

Сұхбаттасу қайта тапсыруға рұқсат етiлмейдi.

Осы ережеде реттелмеген кейбір мәселелер осы бағдарламаға сәйкес шешіледi.

**3. Бейінді пәндер бойынша білім деңгейін тексеру.**

Бейіндік пәндер бойынша білім деңгейін тексеру (ауызша) өткізіледі.

Талапкерге мектеп бағдарламасы аясындағы пәндер бойынша сұрақтар қойылады. Бейінді пәндер бойынша білім деңгейін тексерудің мақсаты – дайындық бөлімге түсушілердің қабілеттілігін, білімділігін және кәсіптік дағдысын анықтау. Талапкердің дүниетанымдық көзқарасы, бейінді пәндер аясында қойылған сұрақтарға нақты әрі толық жауап беру, өз ойын еркін баяндай білу біліктілігі, қисынды ойлау, дұрыс қорытынды жасай алу қабілеті және т.б. бағаланады. Іріктеу комиссиясы талапкерлердiң тақырыптың ашылуына, мазмұндауының сауаттылығына ерекше назар аударады.

1. Білімді бағалау критерийлері: жалпы дайындық деңгей мен бейімділікті анықтауға арналған сұхбаттасудың сұрағына жауапқа ең жоғары балл – 30 балл.
2. Екі бейіндік пәннің сұрақтарына жауаптың ең жоғары баллы –35 баллдан (сонда, 35+35=70) балл. Іріктеу конкурсы бойынша ең жоғары балл саны – 100.

**4. Конкурстық іріктеуді бағалаудың көрсеткіштері**

Дайындық бөліміне түсу жарамдығын анықтау үшін сұхбаттасуды бағалаудың және бейіндік пәндер бойынша білім деңгейін тексерудің баллдық жүйесі:

|  |  |  |  |
| --- | --- | --- | --- |
| Балл саны | Әріптік баға | Баллдың сандық эквиваленті | Дәстүрлі жүйе бойынша баға |
| 90-100 | A | «5» | «өте жақсы» |
| 71-89 | В | «4» | «жақсы» |
| 50-70 | С | «3» | «қанағаттанарлық» |
| 0-49 | F | «2» | «қанағаттанарлықсыз» |

- 90-100 балл – («өте жақсы») комиссия мүшелерінің барлық сұрақтарына толыққанды, тыңғылықты, нақты дәлел-мысалдармен аргументтеп, жатық әрі сауатты жауап берген талапкерге қойылады.

- 70-89 балл – («жақсы») комиссия мүшелері қойған сұрақтардың басым бөлігіне дұрыс жауап берген, таңдаған мамандығының мәнін біршама ұғына алатын талапкерге қойылады.

- 50-69 балл – («қанағаттанарлық») комиссия мүшелері қойған сұрақтарға тыңғылықты жауап бере алмаған, сұрақтан ауытқып сұраққа қанағаттанарлық жауап берген талапкерге қойылады.

- 0-49 балл төмен («қанағаттанарлықсыз») – комиссия мүшелері қойған сұрақтарға жауап бере алмаған, таңдаған мамандығы туралы хабарының мүлдем жоқ екендігін аңғартқан, таным ауқымы тар талапкерге қойылады.